Nafarroako Parlamentuak, 2020ko martxoaren 12an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da belaunaldiarteko bizikidetza dela-eta dauden modalitateetan sakondu dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Lurralde Antolamenduko, Etxebizitzako, Paisaiako eta Proiektu Estrategikoetako Departamentua eta arlo horretako eskumenak dauzkaten gainontzeko departamentuak premiatzen ditu belaunaldiarteko bizikidetza dela-eta dauden modalitateetan sakondu dezaten, Errealitatearen Behatokiak taxututako dokumentuarekin bat, belaunaldiarteko bizikidetza-ereduetako proiektu pilotuak garatuz.

2. Nafarroako Parlamentuak Nafarroako Gobernua premiatzen du belaunaldiarteko bizikidetza-ereduak direla-eta egiten diren ekimenak gure foru erkidegoko toki ezberdinetan gara daitezen eta toki entitateen, elkarteen eta gazteekin nahiz adineko pertsonekin zuzeneko harremana daukaten taldeen parte-hartzearekin egin daitezen.

3. Nafarroako Parlamentuak Nafarroako Gobernua premiatzen du genero ikuspegia jaso dezan belaunaldiarteko bizikidetza dela-eta dauden modalitateetan, estrategiak ezartzerakoan gure herrietan sortzen ahal diren desorekak arintzeko”.

Iruñean, 2020ko martxoaren 13an

Lehendakaria: Unai Hualde Iglesias